Op jou mooiste: Jou parfuum ontsyfer
JY LEES NOU Op jou mooiste: Jou parfuum ontsyfer
Het jy al ooit na die onderkant van jou parfuumbottel gekyk en die letters EDP, EDT of EDC gesien en gewonder wat dit beteken? Hoewel hierdie letters nie prominent op jou parfuumbottel verskyn nie, is dit tog belangrik om te weet waarvoor dit staan.
Jou gunsteling-geur bevat verskillende bestanddele, waaronder parfuumolie. Dit is dié olie wat sorg vir die heerlike reuk. Afhangende van of jou geur 'n EDP, EDT of EDC is, bevat dit verskillende konsentrasies olie – en dít het 'n invloed op hoe sterk jou parfuum ruik en hoe lank dit op jou vel hou.
EDP staan vir Eau de Parfum en bevat 'n hoër konsentrasie olie as EDT en EDC (tussen 8% en 15%). Dit beteken die geur is sterker en gaan langer op jou vel hou. EDP is ook gewoonlik duurder as EDT en EDC.
EDC of Eau de Cologne bevat die laagste konsentrasie olie (2% tot 4%) en is 'n baie ligte geur. Omdat dit nie so lank op jou vel hou nie, is dit heerlik om in die somer te gebruik – jy kan dit gereeld deur die dag aanspuit.